钦定古今图书集成/明伦汇编/氏族典/第623卷 > 《郑樵通志》 > 拓跋顺
## 钦定古今图书集成/明伦汇编/氏族典/第623卷 > 《郑樵通志》 > 拓跋顺

按《魏书毗陵王传》：“毗陵王顺，昭成子地干之子也。性
疏很。登国初，赐爵南安公。及太祖讨中山，留顺守京
师。柏肆之败，军人有亡归者，言大军奔散，不知太祖
所在。顺闻之欲自立，纳莫题谏，乃止。时贺力眷等聚
众作乱，顺讨之不克，乃从留宫自白登南入繁畤故
城，阻灅水为固，以宁人心。太祖善之，进封为王，位司”
隶校尉。太祖好《黄》《老》，数召诸王及朝臣亲为说之，在
坐莫不祗肃。顺独坐寐，欠伸不顾而唾。太祖怒，废之，
以王薨于家。